Csongrád Város Polgármesterétől

Száma: Önk/20-1/2022. „M”

Témafelelős: dr. Juhász László

ELŐTERJESZTÉS

## Csongrád Városi Önkormányzat Képviselő-testülete

## 2022. január 27-én tartandó ülésére

## Tárgy: Javaslat a képviselők, bizottságok tagjai és tisztségviselői tiszteletdíjának mértékéről szóló önkormányzati rendelet megalkotására

## Tisztelt Képviselő-testület!

## Csongrád Városi Önkormányzat Képviselő-testülete a képviselők, a bizottságok tagjai és tisztségviselői tiszteletdíjának mértékéről 2014. október 22-i ülésén döntött. A jelenlegi tiszteletdíjak is ez alapján lettek megállapítva.

## Az időközben bekövetkezett minimálbér emelkedésre és inflációnövekedésre figyelemmel, a tiszteletdíjak havi mértékét 2022. február 1. napjától a következők szerint indítványozom megállapítani.

1. Az önkormányzati képviselő havi bruttó tiszteletdíja **90.000,-Ft**.

2. A bizottsági elnök havi bruttó tiszteletdíja (több bizottsági tagság esetén is) **162.000,-Ft**.

3. A képviselő bizottsági tag havi bruttó tiszteletdíja egy bizottsági tagság esetén **126.000,-Ft.**

4. A képviselő bizottsági tag havi bruttó tiszteletdíja több bizottsági tagság esetén **144.000.-Ft.**

5. A nem képviselő bizottsági tag havi bruttó tiszteletdíja **40.500 ,-Ft.**

A tiszteletdíj havonta, utólag, a tárgyhót követő hónap 10. napjáig kerül utalásra a jogosultak számlájára.

## Kérem a Tisztelt Képviselő-testületet az előterjesztés megtárgyalására és a képviselők, a bizottságok tagjai és tisztségviselői tiszteletdíjának mértékéről szóló rendelet megalkotására. Egyben javasolom az e tárgyban alkotott 15/2014.(X. 22.)önkormányzati rendelet hatályon kívül helyezését.

Csongrád, 2022. január 18.

 Bedő Tamás

 polgármester

**Csongrád Városi Önkormányzat Képviselő-testületének .../.... (...) önkormányzati rendelete**

**a képviselők, bizottságok tagjai és tisztségviselői tiszteletdíjának mértékéről**

Csongrád Városi Önkormányzat Képviselő-testülete a helyi önkormányzatokról szóló 2011. évi CLXXXIX. törvény 143. § (4) bekezdése f) pontjában kapott felhatalmazása alapján, az Alaptörvény 32. cikk (1) bekezdés a) pontjában, a helyi önkormányzatokról szóló 2011. évi CLXXXIX. törvény 35. § (1) bekezdésében meghatározott feladatkörében eljárva a következőket rendeli el:

**1. §**

A rendelet hatálya kiterjed a képviselő-testület önkormányzati képviselőire, a képviselő-testület bizottságainak elnökeire, képviselő és nem képviselő tagjaira.

**2. §**

(1) Az önkormányzati képviselő havi bruttó tiszteletdíja **90.000,-Ft**.

(2) A bizottsági elnök havi bruttó tiszteletdíja (több bizottsági tagság esetén is) **162.000,-Ft**.

(3) A képviselő bizottsági tag havi bruttó tiszteletdíja egy bizottsági tagság esetén **126.000,-Ft.**

(4) A képviselő bizottsági tag havi bruttó tiszteletdíja több bizottsági tagság esetén **144.000.-Ft.**

(5) A nem képviselő bizottsági tag havi bruttó tiszteletdíja **40.500,-Ft.**

**3. §**

A tiszteletdíj havonta, utólag, a tárgyhót követő hónap 10. napjáig kerül utalásra a jogosultak számlájára.

**4. §**

Ez a rendelet 2022. február 1-jén lép hatályba.

**5. §**

Hatályát veszti a képviselők, a bizottságok tagjai és tisztségviselői tiszteletdíjának mértékéről szóló 15/2014.(X. 22.)önkormányzati rendelet.

 Bedő Tamás dr. Juhász László

 polgármester jegyző

Végső előterjesztői indokolás

A tiszteletdíjak emelésének indoka az időközben bekövetkezett minimálbér emelkedés és inflációnövekedés.